CELEX: 62020TN0298
Language: mt
Date: 2020-05-22 00:00:00
Title: Kawża T-298/20: Rikors ippreżentat fit-22 ta’ Mejju 2020 – KD vs EUIPO

10.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/29
            
         
      Rikors ippreżentat fit-22 ta’ Mejju 2020 – KD vs EUIPO
      (Kawża T-298/20)
      (2020/C 262/39)
      Lingwa tal-kawża: l-Ingliż
      
         Partijiet
      
      
         Rikorrent: KD (rappreżentanti: S. Pappas, and N. Kyriazopoulou, avukati)
      
         Konvenut: L-Uffiċċju tal-Proprjetà Intellettwali tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla r-rapport ta’ evalwazzjoni rigward il-perjodu mill-1 ta’ Jannar 2019 sal-31 ta’ Diċembru 2019, adottat mill-Uffiċċju tal-Propjetà Intellettwali tal-Unjoni Ewropea u nnotifikat lir-rikorrent fil-11 ta’ Marzu 2020;
               
            
                  —
               
               
                  tordna lill-konvenut jħallas lir-rikorrent is-somma ta’ EUR 3 000 bħala kumpens għad-dannu morali mġarrab mir-rikorrent bħala riżultat ta’ dan ir-rapport ta’ evalwazzjoni;
               
            
                  —
               
               
                  tikkundanna lill-konvenut ibati l-ispejjeż tiegħu kif ukoll l-ispejjeż tar-rikorrent għall-proċeduri preżenti.
               
            
         Motivi u argumenti prinċipali
      
      Insostenn tar-rikors tagħha ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq ksur tal-obbligu ta’ motivazzjoni peress li r-rapport ta’ evalwazzjoni fih kummenti inqas favorevoli minn dawk tar-rapporti preċedenti, mingħajr ebda ġustifikazzjoni, li jikkostitwixxu b’hekk żball manifest ta’ fatt, bil-konsegwenza ulterjuri għar-rikorrent li jiġi mċaħħad mill-eżerċizzju tad-drittijiet tad-difiża tagħha.’
               
            
                  2.
               
               
                  It-tieni motiv ibbażat fuq ksur tal-obbligu ta’ premura, billi ma kkunsidrax l-implimentazzjoni b’suċċess tad-diversi proġetti mir-rikorrent, kif ukoll il-motivazzjoni u r-rieda tiegħu għax-xogħol, minkejja l-problemi tal-familja u tas-saħħa tiegħu.
               
            
                  3.
               
               
                  It-tielet motiv ibbażat fuq żball manifest ta’ evalwazzjoni, dwar l-inkonsistenza bejn il-kummenti u l-klassifikazzjoni u l-assenza li jitqiesu l-kriterji kollha applikabbli.
                  Fir-rigward tat-talba għal kumpens tad-danni morali, ir-rikorrent jiġġustifika dan minħabba l-ħolqien ta’ sentimenti ta’ dwejjaq, ta’ ansjetà u ta’ inġustizzja minħabba l-illegalità tar-rapport ikkontestat.